section_heading: 767-400ER
paragraph_text: Dodatno proširena inačica nastala 1997. godine na osnovi narudžbe Delta Air Linesa i Continental Airlinesa čija je želja bila zamjena zastarjele Lockheed L-1011 TriStar i Douglas DC-10 flote. -400ER produžen je za 6,5 m u odnosu na -300 seriju. Raspon krila porastao je za 4,3 m a na vrhovima krila ugrađeni su završeci, "wingleti", što je povećalo učinkovitost goriva. Prvi let bio je 9. listopada 1999. a s redovnim letovima Continental Airlines je započeo 14. rujna 2000. Inačica je dostupna samo kao 767-400ER jer model 767-400 nije predviđen.